stanford-oval/wikipedia huggingface dataset:
הידרודינמיקה (ספר)
תוכן הספר

הספר מכיל 13 פרקים, שעוסקים בנושאים הבאים:
הקדמה כללית: סקירה היסטורית, עקרונות כלליים של התאוריה.
הידרוסטטיקה.
מהירות זורם בזרימה החוצה מכלי קיבול.
משכה הזמני של זרימה החוצה.
זרימה החוצה מכלי קיבול מלאים לצמיתות.
אוסצילציות של זורמים בצינורות.
זרימה החוצה מכלי קיבול שקועים, ואובדן של כוח חי.
זרימה דרך כלי קיבול מורכבים בהתחשב באובדן כוח חי.
מכונות הידראוליות והנצילות שלהם; עבודה מכנית.
המודל הקינטי של האוויר, תכונות ותנועה של גזים, ירי תותחים.
תנועת זורם סיבובית וזרימה דרך כלי קיבול נעים.
לחץ של זורמים נעים על דפנות צינורות.
השפעה של סילונים, ויישומים להנעת ספינות.
החיבור פותח בסקירה היסטורית של הידראוליקה, ולאחר מכן הצגה קצרה של הידרוסטטיקה. שלושת הפרקים הבאים מכילים נוסחאות למהירות, משך, וכמות הזורם הזורמת מפתחו של כלי קיבול. המחבר מטפל גם במקרה של מפלס נופל של הזורם וזה של מפלס קבוע במאגר המים, ולוקח בחשבון את התהליך הראשוני של זרימה לא-יציבה (משוואת ברנולי לזרימה פוטנציאלית בלתי יציבה) ושל ההצטמצמות הרדיאלית של הזרם. ברנולי מבסס את המסקנות שלו על העיקרון של הכוח החי. בפרקים אלו ברנולי גם נעזר בעקרון הרציפות.
פרק 7 דן בתנודות של מים בצינור המשוקע במאגר מים ועוסק בעיקר באובדן האנרגיה שלהם. שנים רבות מאוחר יותר, Borda חידש את החקירות האלה, אך הגיע לנוסחה שונה לאובדן האנרגיה.
פרק 9 מכיל תאוריה של מכונות, אמצעי הרמה, משאבות והביצועים שלהם, כמו גם תאוריה מקיפה על הבורג של ארכימדס.
פרק 10 מוקדש לתכונות ולתנועות של "זורמים אלסטיים" (גזים), וחשיבותו המרכזית נחה במתווה של "המודל הקינטי של הגז" שנמצא בו, אשר אפשר לברנולי להסביר את חוקי הגז הבסיסיים ולחזות – בצורה לא שלמה – את משוואת ואן דר ואלס, שנוסחה כמאה שנה מאוחר יותר. בהמשך, ברנולי בחן את מאפייני השתנות הלחץ עם הגובה באטמוספירה, וגזר נוסחה המקשרת בין לחץ לגובה. הוא גם סיפק נוסחה לשבירה הכוללת של קרני אור מגבהים שמימיים שונים, והיה הראשון שגזר נוסחה למהירות הזרימה של אוויר הפורץ מחור קטן (משוואת ברנולי לזרימה דחיסה).
פרק 12 מכיל גזירה נוספת של משוואת ברנולי.
פרק 13 עוסק בכוח התגובה של משטח נטוי על סילון מים שפוגע בו. הוא גם מיישם את התוצאות להנעת ספינות ומציע שינויים במדחפים של ספינות בהתאם להם.
הספר אמנם דן בעיקר בבעיות של זרימת זורמים למינרית, אך הוא גם נוגע במישרין בתופעות שונות הקשורות בנושא כמו הלם מים, האופי הטורבולנטי של זרימת מים, וקביטציה (היווצרות חללים בזרימה). במישור המתמטי ההידרודינמיקה מכיל בעיות מתמטיות רבות הקשורות בפתרון משוואת דיפרנציאליות, אינטגרציות וטורים.
הערות שוליים

↑  Grattan-Guinness, Ivor (11 בפברואר 2005). Landmark Writings in Western Mathematics 1640-1940. Elsevier. p. 133. ISBN 978-0-08-045744-4. {{cite book}}:  (עזרה)
ניימאר

ניימאר דה סילבה סנטוס ז'וניור (בפורטוגזית: Neymar da Silva Santos Júnior; נולד ב-5 בפברואר 1992 במוז'י דאס קרוזס, סאו פאולו), המוכר בשמו הפרטי בלבד, ניימאר, הוא כדורגלן ברזילאי המשחק בסנטוס מהליגה הברזילאית ובנבחרת ברזיל בעמדת הקיצוני. סגנון המשחק שלו כולל שימוש בטכניקה גבוהה ובתרגילים ייחודיים. הוא מצטיין בשליטה בכדור, במהירות, בזריזות ובכדרור. הוא מדורג ראשון יחד עם פלה בטבלת הכובשים הגדולים ביותר בהיסטוריה של נבחרת ברזיל, לאחר מונדיאל 2022. הוא גם הופיע כשחקן בטלוויזיה ובקולנוע.
ביוגרפיה > קריירת מועדונים

בשנת 2003 הצטרף ניימאר לקבוצת הילדים (נוער) של מועדון הכדורגל סנטוס ועד מהרה הפך לאחד הכישרונות הבולטים במחלקת הנוער של המועדון. ב-7 במרץ 2009, כשהיה בן 17 בלבד, ערך את הופעת הבכורה שלו בקבוצת הבוגרים של סנטוס, במשחק נגד אואסטה במסגרת אליפות סאו פאולו. את שערו הראשון עבור הקבוצה כבש כשבוע לאחר מכן, במשחק נגד מוז'י מורים. בהמשך העונה הפך לאחד משחקני ההתקפה המובילים בליגה הברזילאית ואף הושווה לרונאלדו ופלה, אשר נחשבים לשניים מגדולי החלוצים בכל הזמנים. בסך הכל סיים את עונתו הראשונה כמקצוען עם 13 שערים ב-48 משחקים בכל המסגרות, והוביל את סנטוס למקום הרביעי באליפות סאו פאולו, בה גם נבחר לשחקן הצעיר המצטיין של העונה, ולמקום השנים עשר בליגה הברזילאית.
עם תחילת עונת 2010 הבקיע ניימאר חמישה שערים בניצחונה של סנטוס 1:8 על גוארני במסגרת שמינית גמר הגביע הברזילאי. בהמשך הוביל את קבוצתו לזכייה בתואר עם ניצחון 2:3 בגמר נגד ויטוריה. כמו כן, זכה בתואר מלך השערים של הטורניר עם 11 שערים ב-8 משחקים. גם בליגת סאו פאולו הפגין יכולת מצוינת ועם 14 שערים ב-19 משחקים, כולל צמדים בחצי הגמר נגד סאו פאולו ובגמר נגד סנטו אנדרה, הוביל את סנטוס לזכייה באליפות ונבחר לשחקן העונה בליגה.
אף על פי שהציג יכולת טובה במדי נבחרת ברזיל בגביע העולם עד גיל 17, ואף הבקיע את אחד משלושת שעריה היחידים של נבחרתו בטורניר, ניימאר לא נכלל בסגל הנבחרת הבוגרת למונדיאל 2010, זאת על אף הפצרתם של שחקני העבר פלה ורומאריו במאמן הנבחרת, דונגה, לזמן את ניימאר למונדיאל וכי לדעתם הוא ראוי לקחת חלק בטורניר. דונגה טען שלא זימן את ניימאר מכיוון שהוא צעיר ולא מנוסה בזירה הבינלאומית. אף על פי כן, מיד עם סיום המונדיאל הוחלף דונגה במאנו מנזס, וכבר לקראת משחקה הראשון של ברזיל לאחר הטורניר, זומן ניימאר לראשונה לסגל הנבחרת, וב-10 באוגוסט ערך את הופעת הבכורה שלו במדיה, במשחק ידידות נגד ארצות הברית, בו גם הבקיע את שערו הראשון עבור ברזיל והוביל את נבחרתו לניצחון 0:2. בקיץ 2011 זומן ניימאר לנבחרת ברזיל לטורניר הקופה אמריקה. בנובמבר 2011 חתם ניימאר על חוזה בסנטוס עד שנת 2014.
ביוגרפיה > ברצלונה

ב-3 ביוני 2013 חתם ניימאר בברצלונה ל-5 שנים, והתחיל לשחק בקבוצה החל מעונת 2013/14. הוא קיבל את החולצה עם הספרה 11 על הגב, שהייתה שייכת לטיאגו אלקנטרה, שעזב את ברצלונה לטובת באיירן מינכן.
הופעת הבכורה של ניימאר בברצלונה הייתה במשחק ידידות ב-30 ביולי 2013 נגד לכיה גדנסק (Lechia Gdańsk) הפולנית.
ב-7 באוגוסט 2013 כבש שער בכורה וצמד בניצחון של ברצלונה 1:7 על כוכבי תאילנד.
ב-18 באוגוסט 2013 ערך ניימאר את הופעת הבכורה שלו בליגה. ב-21 באוגוסט 2013 כבש את שער הבכורה שלו בקבוצה, במשחק הסופרקאפ הספרדי, נגד אתלטיקו מדריד. ב-24 בספטמבר כבש את שערו הראשון בליגה הספרדית במדי ברצלונה בניצחון 4:1 על ריאל סוסיאדד. ב-26 באוקטובר ערך את הקלאסיקו הראשון שלו במדי ברצלונה, בו כבש את השער הראשון לזכותה של בארסה ובנוסף הספיק לבשל את השער השני לאלכסיס סאנצ'ס, מה שהוביל את בארסה לניצחון בסיכום 2:1 נגד ריאל מדריד.
ב-11 בדצמבר 2013 כבש ניימאר את שעריו הראשונים בליגת האלופות, שלושער נגד סלטיק הסקוטית במחזור האחרון של שלב הבתים של ליגת האלופות.
בעונת 2014/2015 היה ניימאר שותף לשלישיית ההתקפה של ברצלונה לצד ליונל מסי ולואיס סוארס, שיחדיו הבקיעו 122 שערים בכל המסגרות. בליגת האלופות חלק את המקום הראשון בטבלת המבקיעים עם מסי וכריסטיאנו רונאלדו, שלושתם עם 10 שערים. ניימאר כבש שער במשחק הראשון ושניים במשחק השני של רבע הגמר נגד פריז סן-ז'רמן. בחצי הגמר כבש פעם נוספת שער אחד במשחק הראשון ושניים בגומלין, נגד באיירן מינכן. ב-6 ביוני 2015 כבש שער בגמר ליגת האלופות 2015 נגד יובנטוס בדקה השביעית של תוספת הזמן (השער המאוחר ביותר בתולדות ליגת האלופות), שער שחתם את תוצאת המשחק: 3:1 לזכות ברצלונה שזכתה בפעם החמישית בתולדותיה בליגת האלופות. בגמר הגביע הספרדי נגד אתלטיק בילבאו הבקיע ניימאר את השער השני במשחק, ברצלונה ניצחה 3:1 וזכתה בתואר. בנוסף, זכתה ברצלונה גם באליפות ספרד וכך השלימה טרבל. בסך הכול הבקיע ניימאר 39 שערים בכל המסגרות.
בעונת 2016 הצטיין ניימאר והיה שותף בכיר לזכייה של ברצלונה באליפות ספרד, והבקיע שער בניצחון של ברצלונה על ריאל מדריד 0–4 בסנטניגו ברנבאו, ובגביע המלך הספרדי הצטיין ניימאר וכבש שער בניצחון 0–2 על סביליה בגמר.
ב-8 במרץ 2017 הצטיין ניימאר בניצחונה של ברצלונה בתוצאה 1–6 על פריז סן-ז'רמן, במסגרת שמינית גמר ליגת האלופות, לאחר הפסד 4:0 בשחק הראשון. באותו משחק כבש ניימאר צמד ובישל שער אחד.
ביוגרפיה > פריז סן ז'רמן

ב-3 באוגוסט 2017 שוחרר מברצלונה לאחר שסעיף שחרורו שעמד על 222 מיליון אירו שולם, וחתם לחמש שנים בפריז סן-ז'רמן, והוצג ביום למחרת עם החולצה מספר 10. עסקת העברתו של ניימאר לפריס סן ז'רמן היא העסקה היקרה בהיסטוריה. בעונת 2017/18 בליגה הצרפתית נפצע בקרסול, פציעה אשר השביתה אותו למספר חודשים. בזמן שהיה פצוע, הודחה קבוצתו מליגת האלופות בשלב שמינית הגמר על ידי ריאל מדריד. במאי 2021 האריך את חוזהו במועדון עד 2026.
ביוגרפיה > אל-הילאל

ב-15 באוגוסט 2023 חתם בקבוצת אל-הילאל מליגת העל הסעודית לשנתיים בתמורת 90 מיליון אירו. באוקטובר 2023, נפצע. היה פצוע יותר מחצי שנה.
ביוגרפיה > סנטוס

ב-28 בינואר 2025, לאחר שביטל את חוזהו עם אל הילאל, שם כמעט ולא שיחק עקב פציעות, הודיע על חזרתו למועדון נעוריו, סנטוס.
נבחרת ברזיל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ניימאר סיים כשחקן המצטיין של גביע הקונפדרציות 2013, לאחר שהוביל את ברזיל לזכייה ביתית בגביע. ניימאר כבש ארבעה שערים במהלך הטורניר, אחד מתוכם בגמר מול נבחרת ספרד. כמו כן בישל השחקן עוד שלושה שערים. במשחק הפתיחה של מונדיאל 2014 כבש ניימאר שני שערים בניצחון 3:1 נגד הנבחרת הקרואטית. ובמשחקה השלישי של הנבחרת בטורניר, ניצחון 1:4 על נבחרת קמרון, כבש עוד שני שערים. בשלב רבע הגמר במשחק נגד קולומביה ספג ניימאר מכה חזקה בגב מחואן קאמילו סונייגה, שבר חוליה בגב התחתון, אושפז ועבר תהליך שיקום של כמה חודשים. נבחרתו סיימה במקום הרביעי לאחר שהפסידה בחצי הגמר לגרמניה בהפסד הגדול ביותר אי פעם 1–7 ובמשחק על המקום השלישי להולנד. בסך הכול כבש במונדיאל 2014 ארבעה שערים, ובישל שער אחד.
לאחר שהבריא, כבש ניימאר ארבעה שערים לטובת נבחרת ברזיל במשחק מול נבחרת יפן. במשחק זה הפך לאחד מחמשת כובשי השערים בברזיל בכל הזמנים.
במהלך משחקי קופה אמריקה 2015 ניימאר שיחק שני משחקים בלבד, ובהם הספיק לכבוש ולבשל גול במשחק מול נבחרת פרו, ניימאר הורחק בכרטיס אדום במשחק מול קולומביה לאחר שבשריקת הסיום הוא בעט את הכדור לעבר השער והכדור פגע בשחקן קולומביה, דבר שגרם למהומה, ולבסוף החליט השופט להוציא לניימאר כרטיס אדום. בעקבות כך החליטה ועדת המשמעת של הטורניר להרחיקו מארבעה משחקים נוספים של הנבחרת, ובכך הוא סיים את השתתפותו בטורניר, תחילה נבחרת ברזיל רצו לערער על עונשו של ניימאר אך לבסוף הוחלט שלא, בהמשך הטורניר בשלב רבע הגמר הודחה נבחרת ברזיל על ידי נבחרת פרגוואי לאחר דו-קרב פנדלים שהסתיים בתוצאה 3:4 ובכך סיימה את דרכה בטורניר.
באולימפיאדת ריו דה ז'ניירו במשחק הגמר בטורניר הכדורגל נגד נבחרת גרמניה הבקיע את השער היחיד של נבחרתו במהלך המשחק, ובתום הארכה הבקיע את השער המכריע בדו-קרב בעיטות עונשין, והוביל את נבחרת ברזיל לזכייה במדליית זהב אולימפית, הראשונה בתולדותיה.
במונדיאל 2018 ניימאר הגיע עם נבחרת ברזיל לרבע הגמר שם נוצחה על ידי בלגיה.
ניימאר נכלל בסגל הסופי של נבחרתו למשחקי הקופה אמריקה 2019, אך נפצע ונופה מהסגל. בעקבות כך לא לקח חלק בזכייתה בטורניר.
נכלל בסגל נבחרת ברזיל לטורניר מונדיאל 2022. בשמינית הגמר היה לברזילאי השלישי שכבש גולים בשלושה משחקי מונדיאל שונים (2014, 2018 ו-2022) אחרי פלה ורונאלדו. במהלך רבע גמר המונדיאל מול קרואטיה הבקיע את השער ה-8 במשחקי המונדיאל וה-77 שלו במדי הנבחרת, ונחשב יחד עם פלה כמבקיע השערים הגדול ביותר בנבחרת ברזיל.
כשחקן מרקע

הופיע בסרט XXX: הילוך גבוה (2017) בתפקיד עצמו.
חיים אישיים

לניימאר בן אחד, אשר נולד בשנת 2011 מבת זוגו לשעבר קרולינה דאנטס. לניימאר מערכת יחסים קרובה במיוחד עם אחותו רפאלה, אשר פניה מקועקעות על זרועו.
ניימאר משתייך לתנועת הפנטקוסטליזם ומגדיר עצמו כנוצרי אדוק ואף תורם מעשר מהכנסותיו לכנסייה. באוקטובר 2022 הביע תמיכה בז'איר בולסונארו לקראת הבחירות בברזיל.
סטטיסטיקות קריירה > מועדונים

מעודכן ל-6 באוקטובר 2022
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע המדינה> הופעות | גביע המדינה> שערים | בינלאומי> הופעות | בינלאומי> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| סנטוס | 2009 | ליגת העל הברזילאית | 33 | 10 | 3 | 1 | 12 | 3 | — | — | — | — | 48 | 14 |
| סנטוס | 2010 | ליגת העל הברזילאית | 31 | 17 | 8 | 11 | 19 | 14 | 2 | 0 | — | — | 60 | 42 |
| סנטוס | 2011 | ליגת העל הברזילאית | 21 | 13 | — | — | 11 | 4 | 13 | 6 | 2 | 1 | 47 | 24 |
| סנטוס | 2012 | ליגת העל הברזילאית | 17 | 14 | — | — | 16 | 20 | 12 | 8 | 2 | 1 | 47 | 43 |
| סנטוס | 2013 | ליגת העל הברזילאית | 1 | 0 | 4 | 1 | 18 | 12 | — | — | — | — | 23 | 13 |
| סנטוס | סה"כ | סה"כ | 102 | 54 | 15 | 13 | 75 | 53 | 27 | 14 | 4 | 2 | 225 | 136 |
| ברצלונה | 2013/2014 | לה ליגה | 26 | 9 | 3 | 1 | — | — | 10 | 4 | 2 | 1 | 41 | 15 |
| ברצלונה | 2014/2015 | לה ליגה | 33 | 22 | 6 | 7 | — | — | 12 | 10 | — | — | 51 | 39 |
| ברצלונה | 2015/2016 | לה ליגה | 34 | 24 | 5 | 4 | — | — | 9 | 3 | 1 | 0 | 49 | 31 |
| ברצלונה | 2016/2017 | לה ליגה | 30 | 13 | 6 | 3 | — | — | 9 | 4 | 0 | 0 | 45 | 20 |
| ברצלונה | סה"כ | סה"כ | 123 | 68 | 20 | 15 | — | — | 40 | 21 | 3 | 1 | 186 | 105 |
| פריז סן ז'רמן | 2017/2018 | ליג 1 | 20 | 19 | 1 | 2 | — | — | 7 | 6 | 2 | 1 | 30 | 28 |
| פריז סן ז'רמן | 2018/2019 | ליג 1 | 17 | 15 | 3 | 2 | — | — | 6 | 5 | 2 | 1 | 28 | 23 |
| פריז סן ז'רמן | 2019/2020 | ליג 1 | 15 | 13 | 2 | 2 | — | — | 7 | 3 | 3 | 1 | 27 | 19 |
| פריז סן ז'רמן | 2020/2021 | ליג 1 | 18 | 9 | 3 | 1 | — | — | 9 | 6 | 1 | 1 | 31 | 17 |
| פריז סן ז'רמן | 2021/2022 | ליג 1 | 22 | 13 | 0 | 0 |  |  | 6 |  |  |  | 28 | 13 |
| פריז סן ז'רמן | 2022/2023 |  | 9 | 8 | 0 | 0 | 0 | 0 | 3 | 1 | 1 | 2 | 13 | 11 |
| פריז סן ז'רמן | סה"כ | סה"כ | 101 | 77 | 9 | 7 | — | — | 38 | 21 | 9 | 6 | 157 | 111 |
| סה"כ קריירה | סה"כ קריירה | סה"כ קריירה | 326 | 199 | 44 | 35 | 75 | 53 | 104 | 57 | 16 | 9 | 566 | 353 |
סטטיסטיקות קריירה > נבחרת

מעודכן ל-5 באוקטובר 2022
| שנה | תחרותי> הופעות | תחרותי> שערים | ידידות> הופעות | ידידות> שערים | סה"כ> הופעות | סה"כ> שערים |
| --- | --- | --- | --- | --- | --- | --- |
| 2010 | 0 | 0 | 2 | 1 | 2 | 1 |
| 2011 | 4 | 2 | 9 | 5 | 13 | 7 |
| 2012 | 0 | 0 | 12 | 9 | 12 | 9 |
| 2013 | 5 | 4 | 14 | 6 | 19 | 10 |
| 2014 | 5 | 4 | 9 | 11 | 14 | 15 |
| 2015 | 4 | 1 | 5 | 3 | 9 | 4 |
| 2016 | 6 | 4 | 0 | 0 | 6 | 4 |
| 2017 | 6 | 2 | 2 | 1 | 8 | 3 |
| 2018 | 5 | 2 | 8 | 5 | 13 | 7 |
| 2019 | 0 | 0 | 5 | 1 | 5 | 1 |
| 2020 | 2 | 3 | 0 | 0 | 2 | 3 |
| 2021 | 13 | 6 | 0 | 0 | 13 | 6 |
| 2022 | 1 | 1 | 4 | 4 | 5 | 5 |
| Total | 51 | 29 | 70 | 46 | 121 | 75 |
במונדיאל 2022 כבש את שערו ה-77.
תארים > קבוצתיים

אליפות סאו פאולו בכדורגל (3): 2010, 2011, 2012
הגביע הברזילאי (1): 2010
גביע ליברטדורס (1): 2011
גביע רקופה סודאמריקנה (1): 2012
אליפות ספרד (2): 2014/2015, 2015/2016
גביע המלך הספרדי (3): 2014/2015, 2015/2016, 2016/2017
ליגת האלופות (1): 2014/2015
הסופר קאפ האירופי (1): 2015
הסופר קאפ הספרדי (2): 2013, 2016
אליפות העולם לקבוצות (1): 2015
אליפות צרפת (5): 2017/2018, 2018/2019, 2019/2020, 2021/2022, 2022/2023
הגביע הצרפתי (3): 2017/2018, 2019/2020, 2020/2021
גביע הליגה הצרפתית (1): 2017/2018
הסופר קאפ הצרפתי (4): 2018, 2019, 2020, 2022
תארים > בינלאומיים

אליפות אמריקה הדרומית בכדורגל עד גיל 20 (1): 2011
סופרקלאסיקו דה אמריקה (3): 2011, 2012, 2014
מדליית כסף אולימפית (1): לונדון 2012
גביע הקונפדרציות: 2013
מדליית זהב אולימפית: ריו 2016
תארים > אישיים

השחקן הצעיר הטוב ביותר באליפות סאו פאולו בכדורגל (1): 2009
נעל הזהב של ברזיל (3): 2010, 2011, 2012
השחקן הטוב ביותר בגביע ליברטדורס (1): 2011
השחקן הטוב ביותר בגביע רקופה סודאמריקנה (1): 2012
הנבחרת המצטיינת בקופה אמריקה: 2021
פרס ארתור פרידנרייך (2): 2010, 2012
מלך השערים באליפות אמריקה הדרומית בכדורגל עד גיל 20 (1): 2011
כדור הארד של אליפות העולם לקבוצות (1): 2011
כדורגלן השנה באמריקה הדרומית (2): 2011, 2012
פרס פושקש (1): 2011
מלך השערים באליפות סאו פאולו בכדורגל (1): 2012
מלך השערים בגביע ליברטדורס (1): 2012
סמבה ד'אור (2): 2014, 2015
כדור הזהב של גביע הקונפדרציות (1): 2013
נעל הארד של גביע הקונפדרציות (1): 2013
נעל הארד בגביע העולם בכדורגל (1): 2014
מלך השערים של ליגת האלופות (1) : 2014/2015 (בצוותא עם כריסטיאנו רונאלדו וליונל מסי)
השחקן עם מירב הבישולים בליגה הספרדית: 2016/2017
לקריאה נוספת

מייקל פארט, ניימאר הקוסם, הוצאת כתר, 2018
Summer Air

| --- | --- |

 סינגל בביצוע ItaloBrothers
 יצא לאור:  30 בספטמבר 2016 
 פורמט:  הורדת מוזיקה, הזרמת מוזיקה 
 סוגה:  דיפ האוס, טרופיקל האוס, מוזיקת דאנס אלקטרונית 
 שפה:  אנגלית 
 אורך:  3:03
 חברת תקליטים:  זולנד רקורדס 
 כתיבה:  מתיאס מטן, כריסטיאן סנדברג, האנו לוזה
 הפקה:  ItaloBrothers
 
"Summer Air" (בעברית: "אוויר קיץ") הוא סינגל של להקת הדאנס ItaloBrothers, שיצא ב-30 בספטמבר 2016 על ידי חברת התקליטים זולנד רקורדס. הסינגל נכתב על ידי חברי הלהקה, מתיאס מטן, כריסטיאן סנדברג והאנו לוזה, והופק על ידי הלהקה עצמה.
נכון לפברואר 2025, השיר הושמע למעלה מ-314 מיליון פעמים בספוטיפיי, ולמעלה מ-53 מיליון פעמים ביוטיוב.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 14 |  |
|  גרמניה | GfK – טופ 100 | 34 |  |
|  דנמרק | היטליסטן | 14 |  |
|  הולנד | מצעד 40 הסינגלים ההולנדיים | 7 |  |
|  ולוניה | מצעד השירים מתחת לצועדים בפסגה | 17 |  |
|  נורווגיה | VG-lista | 2 |  |
|  פינלנד | המצעדים הפיניים הרשמיים | 6 |  |
|  פלנדריה | אולטראטופ 50 | 6 |  |
|  שוודיה | סוורייטופליסטן | 10 |  |
|  שווייץ | המצעד השווייצרי | 36 |  |
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | זהב | 15,000 |
| גרמניה (BVMI) | פלטינה | 400,000 |
| דנמרק (IFPI Denmark) | 2× פלטינה | 180,000 |
| נורווגיה (IFPI Norge) | 3× פלטינה | 30,000 |
| קנדה (Music Canada) | זהב | 40,000 |
| שוודיה (GLF) | 3× פלטינה | 120,000 |
| שווייץ (IFPI Switzerland) | זהב | 15,000 |
סיכום
| בכל העולם | — | 800,000 |
הערות שוליים

↑  ItaloBrothers – Summer Air, נבדק ב-2025-02-20
↑  Summer Air, 2016-09-30, ארכיון מ-2025-01-25, נבדק ב-2025-02-20
↑  Ultra Records (2017-07-18), Italobrothers - Summer Air (Official Video) [Ultra Music], ארכיון מ-2024-12-24, נבדק ב-2025-02-20
| --- | --- |
בקרת זהויות :  MusicBrainz release group: f8890e43-2ed7-4204-b869-c8a2c12b1911
Find You (שיר של זד)

"Find You" (בעברית: "למצוא אותך") הוא שיר של המוזיקאי והמפיק הרוסי-גרמני זד עבור פסקול הסרט מפוצלים. הוא פורסם בתור הסינגל הראשון מתוך הפסקול ב-26 בינואר 2014.
בשיר משתתפים הזמרת השוודית מרים בריינט וזמר הפופ האמריקאי מת'יו קומה, והוא נכתב על ידי שלושת האמנים, לצד ויקטור רדסטרום, ששיתף פעולה רבות עם בריינט. קליפ המציג את מילות השיר פורסם ב-30 בינואר 2014. כמו כן, הגיע השיר לראש מצעד שירי הדאנס קלאב של בילבורד.
וידאו קליפ

הקליפ הנלווה ל-"Find You" הועלה לערוץ היוטיוב של זד ב-16 במרץ 2014. נכון למאי 2021, הגיע הסרטון להישג של כ-59.9 מיליון צפיות.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 68 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 1 |  |
|  פלנדריה | אולטראטופ 50 | 34 |  |
|  קוריאה הדרומית | סירקל צ'ארט | 61 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | זהב | 500,000 |
סיכום
| בכל העולם | — | 500,000 |
הערות שוליים

↑  Gold & Platinum, RIAA (באנגלית אמריקאית)
| זד |
| --- | --- | --- |
| דיסקוגרפיה | דיסקוגרפיה |  |
| Clarity | "Shave It" • "Spectrum" • "Clarity" • "Stay the Night" • "Push Play" |  |
| True Colors | "I Want You to Know" • "Beautiful Now" • "Papercut"  • "True Colors" |  |
| השתתפות בסינגלים | "Break Free" • "Starving" • "365" |  |
| סינגלים שיווקיים | "Addicted to a Memory" • "Bumble Bee" |  |
| שירים נוספים | "Find You" • "Candyman" • "Stay" • "Get Low" • "The Middle" • "Happy Now" • "Lost in Japan (Remix)" • "Good Thing" • "Funny" • "Inside Out" |  |
| הפקת סינגלים | "I Don't Like You" • "Beauty and a Beat" • "Heaven" • "Artpop" ("G.U.Y." • "Aura") |  |
| --- | --- |
בקרת זהויות :  MusicBrainz release group: bf632ae9-a16f-40f0-8c96-a39b3f94e0ac  MusicBrainz work: 907873e8-5722-4da0-8c7e-3650ab1697a2
Beautiful (שיר של באזי)

"Beautiful" הוא שיר של הזמר האמריקאי באזי, שבתחילה הופץ באמצעות הוצאה עצמית באופן דיגיטלי ב-2 ביולי 2017. השיר נכלל מאוחר יותר כרצועה ה-13 באלבום, Cosmic, אשר יצא לאור ב-12 באפריל 2018. גרסה מחודשת לשיר, ובה נכללה הזמרת-יוצרת הקובנית-אמריקאית קמילה קביו הופצה ב-2 באוגוסט 2018.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 15 |  |
|  גרמניה | GfK – טופ 100 | 79 |  |
|  שווייץ | המצעד השווייצרי | 92 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 94 |  |
|  פורטוגל | מצעד הסינגלים הפורטוגזי | 75 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  פורטוגל | מצעד הסינגלים הפורטוגזי | 133 |  |
נתוני מכירות

| מדינה | תואר | עותקים |
| --- | --- | --- |
| אוסטרליה (ARIA) | פלטינה 3× | 210,000 |
| ברזיל (Pro-Música Brasil) | פלטינה | 40,000 |
| קנדה (Music Canada) | פלטינה | 80,000 |
| דנמרק (IFPI Danmark) | זהב | 45,000 |
| איטליה (FIMI) | זהב | 25,000 |
| פולין (ZPAV) | פלטינה | 20,000 |
| פורטוגל (AFP) | פלטינה | 10,000 |
| שווייץ (IFPI Switzerland) | זהב | 10,000 |
גרסה מחודשת עם קמילה קביו

גרסת הדואט בהשתתפות הזמרת האמריקאית-קובנית קמילה קביו יצא לאור ב-2 באוגוסט 2018.
גרסה מחודשת עם קמילה קביו > הצלחה מסחרית

גרסת הדואט הגיעה למקום ה-26 בבילבורד הוט 100, למקום ה-33 בבריטניה וה-35 בקנדה. בעולם, השיר הגיע למקום השני במלזיה ובניו זילנד, למקום השלישי בלבנון ובסינגפור, למקום הרביעי בבלגיה וברומניה, ובמקומות שונים הגיע השיר למצעדי הטופ 40.
גרסה מחודשת עם קמילה קביו > וידאו קליפ

הקליפ ל-"Beautiful" בהשתתפות קביו יצא ב-15 באוקטובר 2018, בבימויו של ג'ייסון קניג.
גרסה מחודשת עם קמילה קביו > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירלנד | מצעד הסינגלים האירי | 19 |  |
|  ארצות הברית | בילבורד הוט 100 | 26 |  |
|  ארצות הברית | מיינסטרים טופ 40 | 7 |  |
|  ארצות הברית | מצעד השירים הקצביים | 29 |  |
|  ארצות הברית | מצעד 40 השירים למבוגרים | 39 |  |
|  ארצות הברית | מצעד שירי הדאנס קלאב | 53 |  |
|  גרמניה | GfK – טופ 100 | 79 |  |
|  הולנד | מצעד 40 הסינגלים ההולנדיים | 73 |  |
|  הונגריה | Rádiós Top 40 | 36 |  |
|  הממלכה המאוחדת | מצעד הסינגלים הבריטי | 33 |  |
|  ולוניה | אולטראטופ 40 | 20 |  |
|  לבנון | מצעד 20 העליונים הרשמי של לבנון | 3 |  |
|  מלזיה | RIM | 2 |  |
|  נורווגיה | VG-lista | 18 |  |
|  ניו זילנד | המצעד הניו זילנדי הרשמי | 23 |  |
|  סינגפור | RIAS | 3 |  |
|  סלובקיה | ČNS IFPI | 43 |  |
|  סקוטלנד | מצעד הסינגלים הסקוטי | 57 |  |
|  פוארטו ריקו | מוניטור לטינו | 19 |  |
|  פורטוגל | מצעד הסינגלים הפורטוגזי | 20 |  |
|  פלנדריה | אולטראטופ 50 | 4 |  |
|  צ'כיה | ČNS IFPI | 45 |  |
|  קנדה | קנדה הוט 100 | 35 |  |
|  רומניה | מצעד השירים הרומני | 15 |  |
|  שוודיה | סוורייטופליסטן | 60 |  |
גרסה מחודשת עם קמילה קביו > נתוני מכירות

| מדינה | תואר | עותקים |
| --- | --- | --- |
| ברזיל (Pro-Música Brasil) | פלטינה 3× | 120,000 |
| קנדה (Music Canada) | פלטינה 4× | 320,000 |
| ניו זילנד (RMNZ) | זהב | 15,000 |
| נורווגיה (IFPI Norway) | זהב | 20,000 |
| בריטניה (BPI) | זהב | 400,000 |
| ארצות הברית (RIAA) | פלטינה 4× | 4,000,000 |
הערות שוליים

↑  אנדרו באזי, קווין קלארק ווייט ומייקל קלינטון וודס
↑  אנדרו באזי, קמילה קביו, קווין אדוארד ברוסטר ווייט ומייקל קלינטון וודס
↑  Rice N' Peas ולואי בל
| קמילה קביו |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Camila • Romance • Familia • C,XOXO |  |
| סינגלים | "I Know What You Did Last Summer" • "Bad Things" • "Crying in the Club" • "Havana" • "Never Be the Same" • "Sangria Wine" • "Consequences" • "Mi Persona Favorita" • "Señorita‎" • "Liar" • "Shameless" • "Cry for Me" • "Easy" • "Living Proof" • "My Oh My" • "First Man" • "Don't Go Yet" • "Oh Na Na" • "Bam Bam" • "Psychofreak" • "Hasta los Dientes" • "Mon amour" • "Ku Lo Sa (Remix)" • "I Luv It" • "He Knows" |  |
| השתתפות בסינגלים | "Love Incredible" • "Hey Ma" • "Know No Better" • "Almost Like Praying" • "Beautiful" • "Find U Again" • "South of the Border" • "It Takes Two" • "Move" |  |
| סינגלים שיווקיים | "I Have Questions" • "OMG" • "Real Friends" • "Million to One" |  |
| שירים אחרים | "All These Years" • "She Loves Control" • "Inside Out" • "Something's Gotta Give" • "In the Dark" • "Into It" |  |
| סיבובי הופעות | Never Be the Same Tour |  |
| ערכים קשורים | פיפת' הרמוני |  |
| --- | --- |
בקרת זהויות :  MusicBrainz release group: 287b4526-2df1-4eb3-9645-6d69ffaf341b
Best Days of Your Life

| --- | --- |
 סינגל בביצוע קלי פיקלר
 מתוך האלבום Kellie Pickler
 יצא לאור:  30 בספטמבר 2008 
 תאריך הקלטה:  2008 
 סוגה:  קאנטרי פופ 
 שפה:  אנגלית 
 אורך:  3:46
 חברת תקליטים:  BNA רקורדס 
 כתיבה:  קלי פיקלר, טיילור סוויפט 
 הפקה:  כריס לינדסי 
 
"Best Days of Your Life" (בתרגום חופשי לעברית: "הימים הטובים ביותר בחייך") הוא סינגל של הזמרת האמריקאית קלי פיקלר, שיצר ב-30 בספטמבר 2008 בהוצאת חברת התקליטים BNA רקורדס. השיר נכתב על ידי קלי פיקלר וטיילור סוויפט, והופק על ידי כריס לינדסי.
נכון לפברואר 2025, השיר הושמע למעלה מ-29 מיליון פעמים בספוטיפיי, ולמעלה מ-27 מיליון פעמים ביוטיוב.